**Табела 5.2.** Спецификација предмета

|  |  |  |  |  |
| --- | --- | --- | --- | --- |
| **Студијски програм:** Основне академске студије психологије | | | | |
| **Назив предмета: Педагогија** | | | | |
| **Наставник/наставници: Драгана Јовановић; Марија Јовановић** | | | | |
| **Статус предмета: обавезни** | | | | |
| **Број ЕСПБ:6** | | | | |
| **Услов:/** | | | | |
| **Циљ предмета** јесте усвајање фундаменталних педагошких знања о: васпитању као предмету педагошке науке, циљевима и задацима васпитања, чиниоцима система васпитања, методици васпитања личности, квалитетима личности савременог наставника и особености и врстама педагошке комуникације. Курс има за циљ да студентима пружи и базична знања о основним дидактичким питањима као што су настава и садржај наставе, врсте наставе, структура и артикулација наставног часа, организациони облици наставног рада, наставне методе и наставни принципи и сл. | | | | |
| **Исход предмета**  Од студента се очекује да се усвајајући садржаје које предвиђа овај курс упознају са специфичностима васпитно-образовног процеса и оспособе за разумевање и даље проучавање најважнијих педагошко-дидактичких питања и проблема. | | | | |
| **Садржај предмета**  *Теоријска настава*   1. Васпитање као предмет педагогије и специфична људска делатност; Могућности и границе васпитања; 2. Концепције васпитања; Циљ и задаци васпитања (педагошка телеологија); 3. Педагогија: Од уопштавања искуства до науке; Систем научних дисциплина у педагогији; Методологија педагошких истраживања; 4. Школа и школски систем; Основни чиниоци система васпитања; 5. Општа питања методике васпитања личности: принципи и методе васпитања личности; 6. Својства савременог наставника; Педагошка комуникација; Врсте и функције педагошке комуникације; 7. Предмет и задаци дидактике; Основни дидактички појмови; Фактори наставе; 8. Настава као процес; Савремени наставни системи; 9. Садржај образовања: Наставни план и наставни програм; 10. Принципи наставног рада: принцип индивидуализације и диференцијације, принцип систематичности, принцип очигледности, принцип свесне активности, принцип приступачности, принцип рационализације и економичности, принцип научности; 11. Наставне методе: усменог излагања, разговора, демонстрације, читања и рада на тексту, лабораторијских и практичних радова, илустративних радова, метода писања; 12. Облици наставног рада: фронтални облик рада; групни облика рада; индивидуални облик рада, рад у пару; педагошка радионица; 13. Наставни час и врсте наставних часова; структура наставног часа; 14. Артикулација наставног часа: етапа увођења, етапа обрада новог наставног садржаја, етапа понављања, етапа вежбања, етапа проверавања и оцењивања; 15. Планирање у настави: годишњи и оперативни план рада; дидактичко-методичка припрема појединачних наставних часова.   *Практична настава*  Часови вежби се реализују кроз разноврсне интерактивне активности које подразумевају интензивну партиципацију студената у: презентовању и практичној примени кооперативних метода и облика наставног рада; brain storming-у, изади и презентовању мапа ума, учешћу у дискусијама, симулацији појединих врста наставних часова, role play, анализи наставних планова и програма и остале педагошке документације наставника, и сл. | | | | |
| **Литература**   1. Joвановић, М. (2022). *Основи дидактике*. Ниш: Филозофки факулет (37-220, 273-281)   2. Кулић. Р., Арсић, Р., Рајчевић, П., Минић, В. (2019). П*едагогија-:темељна питања.* Факултет спорта и физичког васпитања; Учитељски факултет у Призрену (93-144)  3. Микановић, Б., Јевтић, Б. (2015). *Педагогија: основна знања о васпитању.* Графомарк (79-103)  4. Трнавац, Н. и Ђорђевић Ј. (2015). *Педагогија*. Научна КМД (63-97;139-186) | | | | |
| **Број часова активне наставе** | **Теоријска настава:2** | | **Практична настава:2** | |
| **Методе извођења наставе**  Усмено излагање, разноврсне методе интерактивног карактера, групни рад, самостални истраживачки рад ученика | | | | |
| **Оцена знања (максимални број поена 100)** | | | | |
| **Предиспитне обавезе** | поена | **Завршни испит** | | поена |
| активност у току предавања | 10 | писмени испит | | 60 |
| семинарски рад, Power Point презентације | 20 | усмени испит | | 10 |